Il-mewt taċ-ċkejken Juan ħasdet ħafna u ħafna nies. It-tarbija twieled bla problemi ta' xejn iżda jiem wara rrealizzaw li għandu tumur u li kienet ħa tkun diffiċli mmens biex isalva. Sfortunatament, iċ-ċkejken Juan ħalla din id-dinja fil-jiem li għaddew. Il-ġenituri tiegħu Solange u Antoine Magri aċċettaw l-istedina ta' Maria Muscat fuq il-programm Kuxjenza sabiex jaqsmu l-esperjenza xejn sabiħa tagħhom u fl-istess ħin ikunu ta' faraġ għal dawk kollha li għaddew jew għaddejjin minn esperjenza simili. Solange tistqarr li hi tassew iebsa li tmur id-dar mingħajru, u li tara l-affarijiet tiegħu d-dar. B'sinċerità tistqarr li bħalissa xeħtet l-affarijiet kollha f'kamra waħda li tinsab magħluqa. Hi tgħid li qed tgħix u tagħmel aktar kuraġġ grazzi għal bintha Hazel li għandha ħames snin. Antoine, ir-raġel ta' Solange jgħid li hu żmien diffiċli iżda hu dejjem iżomm f'moħħu lil martu, lil bintu u lill-familjari tagħhom kollha. Il-ħajja trid tkompli, għalkemm b'vojt fiha, trid tibqa' għaddejja. Antoine tkellem ukoll dwar kif tkellmu ma' binthom dwar Juan u stqarr li kellhom biża' kbira dwar kif kienu se jgħidulha. Solange tul il-programm qalet grazzi lil dawk l-ommijiet li qasmu l-esperjenza tagħhom magħha sabiex jagħmlulha kuraġġ, u qalet min jixtieq jagħmel kuntatt magħha ma jiddejjaqx. Hi temmen li tista' tkun ta' għajnuna lil nisa oħra li għaddejjin minn żmien ikrah bħal dan. Wieħed jista' jara l-programm Kuxjenza billi jidħol HAWN . Miktub Minn Iħobb il-lingwa Maltija u jsegwi b'mod attiv ix-xena mużikali lokali. Id-dinja tal-ispettaklu taffaxxinah u l-għaxqa tiegħu jara xows differenti. Biex jirrilassa Emil jieħu gost imur ħdejn il-baħar u fil-kampanja, hemm isib ftit kwiet 'il bogħod mill-ġenn. Stejjer popolari "Kondoljanzi Lill-Familja Ta' Daniel Schembri Wara Li Ħalliena Dalgħodu" Bil-Filmat: "Għid Lil Dak L-Iljunfant Tgħaġġel" - Marielle Pace Titkellem Dwar X'Wassalha Biex Titlef 50 Kilò Mara Li Saret Omm Għall-Ewwel Darba Tispiċċa Mbikkma Għax Ħadd Ma Mar Għaċ-Ċelebrazzjoni Tat-Tarbija Tagħha! "Grazzi Talli Dejjem Kont Hemm..." – Ina Robinich F'Jum Għeluq Snin Il-Maħbub Tagħha